Z A P I S N I K

2. sjednice Vijeća Mjesnog odbora Petruševec, 
održane 02. srpnja  2021., u prostorijama mjesne samouprave MO Petruševec, s početkom u 19.00 sati

NAZOČNI ČLANOVI VIJEĆA
1. Kristijan Rašić 
2. Luka Bojev
3. Mile Komljenović
4. Darko Mišić
5. Kristina Topolovec


Sjednici predsjedava Kristijan Rašić, predsjednik Vijeća.

Zapisnik vodi: Kristijan Rašić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 2. sjednicu Vijeća Mjesnog odbora.

	Na prijedlog predsjednika Vijeće jednoglasno utvrđuje

D N E V N I     R  E D:

1. Izbor člana Mandatnog povjerenstva.
1. Izvješće Mandatnog povjerenstva o zamjeni člana Vijeća i verifikacija mandata novom članu Vijeća. 
1. Polaganje prisege novog člana Vijeća.
1. Aktualna komunalna problematika.
1. Razno: izvješća, pitanja i  prijedlozi.

Ad 1.) Izbor člana Mandatnog povjerenstva.

	Članovi Mandatnog povjerenstva Darko Mišić i Luka Bojev, kao novog predsjednika Mandatnog povjerenstva biraju Milu Komljenovića.


Z A K LJ U Č A K
o izmjeni Zaključka o osnivanju i izboru članova Mandatnog povjerenstva

	U Zaključku o osnivanju i izboru članova Mandatnog povjerenstva donesenog 25. lipnja 2021. točka 3. mijenja se i glasi: 

	 U Mandatno povjerenstvo biraju se : 
· za predsjednika : Mile Komljenović
· članovi:  1. Darko Mišić
         2. Luka Bojev

Ad 2.) Izvješće Mandatnog povjerenstva o zamjeni člana Vijeća i verifikacija mandata novom članu Vijeća.

	Predsjednik Vijeća, Kristijan Rašić naglašava da je član Vijeća Mjesnog odbora Petruševec Jozo Jurić dao ostavku 25. lipnja 2021. i moli Mandatno povjerenstvo Vijeća da na osnovi izvješća Izbornog povjerenstva o rezultatima izbora za vijeća mjesnih odbora da Vijeće MO Petruševec provede potrebnu proceduru o mirovanju mandata i prihvati mandat zamjenika člana. 

	Predsjednik Vijeća, Kristijan Rašić moli predsjednika Mandatnog povjerenstva da podnese izvješće. 

Predsjednik Mile Komljenović podnosi 
	

I Z V J E Š Ć E
o mirovanju mandata članu Vijeća Mjesnog odbora Petruševec
i početku obnašanja dužnosti zamjenika člana Vijeća

I.

Mandatno povjerenstvo konstatira da je član Vijeća Mjesnog odbora Petruševec Jozo Jurić izabran na kandidacijskoj listi GRUPE BIRAČA,  na temelju  članka 12. stavka 1. Odluke o izborima članova vijeća gradskih četvrti i mjesnih odbora (Službeni glasnik Grada Zagreba 4/13, 5/17, 7/17, 2/19, 28/20, 8/21 i 10/20), stavio svoj mandat u mirovanje zbog osobnih razloga.
Po odredbi stavka 2. navedenog članka Odluke,  s danom dostave pisanog zahtjeva, 25. lipnja 2021., mandat člana Vijeća stavlja se u mirovanje.

II.
Sukladno članku 14. stavku 2. Odluke o izborima članova vijeća gradskih četvrti i mjesnih odbora (Službeni glasnik Grada Zagreba 4/13, 5/17 i 7/17) prvi slijedeći neizabrani kandidat s liste GRUPE BIRAČA (nositelj Jozo Jurić) je Mile Komljenović

III.

Mandatno povjerenstvo predlaže Vijeću da prihvati ovo izvješće i donese Zaključak o mirovanju mandata članu Vijeća s prijedlogom za verifikaciju mandata novog člana Vijeća, u predloženom tekstu. 
Vijeće Mjesnog odbora Petruševec jednoglasno prihvaća izvješće Mandatnog povjerenstva te donosi


ZAKLJUČAK
o mirovanju mandata članu Vijeća Mjesnog odbora Petruševec
i početku obnašanja dužnosti zamjenika člana Vijeća


1. Prima se na znanje Izvješće Mandatnog povjerenstva o mirovanju mandata članu Vijeća Mjesnog odbora Petruševec i početku obnašanja dužnosti zamjenika člana Vijeća.

2.  Dana 25. lipnja 2021. počinje mirovanje mandata iz osobnih razloga članu Vijeća
     Jozi Juriću.

3. Dana 02. srpnja 2021. Mile Komljenović započinje s obnašanjem dužnosti  zamjenika člana Vijeća.


Ad. 3. Polaganje prisege novog člana Vijeća

Predsjednik Vijeća, Kristijan Rašić upoznaje člana Vijeća da je verifikacijom mandata postao punopravni član Vijeća i poziva ga da položi prisegu. 

Čita tekst prisege: 
„Prisežem, svojom čašću, da ću dužnost člana Vijeća Mjesnog odbora Petruševec obavljati savjesno i odgovorno i da ću se u svom radu pridržavati Ustava, zakona, Statuta i odluka Grada Zagreba te odluka Vijeća, da ću štititi ustavni poredak Republike Hrvatske te se zauzimati za svekoliki probitak Mjesnog odbora, Gradske četvrti Peščenica – Žitnjak, Grada Zagreba i Republike Hrvatske“. 

Moli člana Vijeća da, nakon što ga prozove, ustane i izgovori riječ „PRISEŽEM“, te da preda potpisani tekst prisege. 

Nakon verifikacije mandata novom članu Vijeća Mjesnog odbora Petruševec gosp. Mili Komljenoviću čestita na izboru i želi mu puno uspjeha u radu. 


Ad 4.) Aktualna komunalna problematika

Predsjednik Vijeća, Kristijan Rašić ukratko upoznaje nazočne da izgradnja dječjeg vrtića prijeko potrebna naselju, da je plan škole organizirati odvijanje nastave u prvoj smjeni. Kako je školi potrebno više prostora za navedene aktivnosti, samim time stvara se potreba izmještanja dječjeg vrtića na neku novu lokaciju. Kako imamo gradskih lokacija molimo gradske službe za izgradnju novog dječjeg vrtića u naselju Petruševec.
Ostali vijećnici slažu se s projektom izgradnje dječjeg vrtića i naglašavaju kako je potrebno većim angažmanom tražiti izgradnju dječjeg vrtića. 

Nakon rasprave Vijeće jednoglasno donosi slijedeći 

Z a k l ju č a k
o izgradnja dječjeg vrtića na adekvatnoj lokaciji u MO Petruševec.

Vijeće Mjesnog odbora Petruševec moli Vijeće Gradske četvrti Peščenica-Žitnjak da od nadležnih služba zatraži:
· pronalaženje adekvatnog građevinskog zemljišta u vlasništvu Grada Zagreba
· te da u popis kapitalnih investicija uvrsti izgradnju dječjeg vrtića na području Mjesnog odbora Petruševec 

Predsjednik Vijeća, Kristijan Rašić ukratko upoznaje nazočne s problematikom prelaska preko željezničke pruge u III. Petruševcu prema Novom Petruševcu i obrnuto. Napominje da bi trebalo izgraditi pješačko-biciklistički pothodnik.
Na lokaciji gdje bi se trebao izgraditi pothodnik nalazi se utabani prijelaz preko pruge gdje naravno stoji znak za zabranjeno prelaženje. Neizvedivo je napraviti prijelaz preko pruge jer se na tom dijelu parkiraju vlakovi. Stoga je potrebno prisjetiti se dva nemila događaja koja su se dogodila prelaskom pruge gdje je poginula žena i 14-godišnje dijete od strujnog udara. Kako nam je prije 2 godine doseljeno 30 mahom mladih obitelji s puno djece, ista ta djeca koriste taj utabani put za put prema školi i doma. Mještani su primijetili da se djeca prilikom prelaska penju po vagonima što može izazvati strujne udare sa smrtnim posljedicama. Stoga molimo da se navedeno uzme u razmatranje u nadi što skorijeg rješavanja.

Nakon kratke rasprave i provedenog glasovanja Vijeće jednoglasno donosi 

Z a k l ju č a k
o izgradnja pješačko-biciklističkog pothodnika u 3. Petruševcu na Novi Petruševec.


Vijeće Mjesnog odbora Petruševec moli Vijeće Gradske četvrti Peščenica-Žitnjak da od nadležnih služba zatraži:
· izradu projektne dokumentacije i izgradnju pješačko-biciklističkog pothodnika u 3. Petruševcu na Novi Petruševec i obrnuto


Predsjednik Vijeća, Kristijan Rašić  upoznaje nazočne kako je prostor uz i ispod Domovinskog mosta mjesto odlaganja otpada. Prije nego je izgrađen Domovinski most postojala je cesta koja je povezivala Radničku cestu i ulicu Žitnjak 2. odvojak. Cesta i dalje postoji samo je s obje strane presječena cestom koja vodi na Domovinski most. Postoji ugaženi zemljani put koji povezuje dvije ulice u dužini 50 metara. Vijeće smatra da je potrebno napravit taj spoj kako bi se dobila šetnica koja bi povezivala Žitnjak i Petruševec te istu asfaltirati i postaviti pokoji koš za smeće. 
	
Nakon kratke rasprave i provedenog glasovanja Vijeće jednoglasno donosi 

Z a k l ju č a k
o izgradnja šetnice ispod Domovinskog mosta prema Žitnjaku

Vijeće Mjesnog odbora Petruševec moli Vijeće Gradske četvrti Peščenica-Žitnjak da od nadležnih služba zatraži:
· da se izvidi mogućnost o izgradnji šetnice ispod Domovinskog mosta od Radničke ceste prema ulici Žitnjak II. odvojak (postoji ugaženi put koji povezuje te dvije ulice u dužini cca. 50 metara.

Predsjednik Vijeća, Kristijan Rašić ukazuje na zapuštene i devastirane barakama (stari zapušteni objekti) koje se nalaze u ulici Radnička 302a.  Napominje da su se pojavili čagljevi i zmije koje se mještani u više navrata primjećivali. Na području baraka više puta su izbijali požari, zadnji prije par mjeseci. Zapuštene su i devastirane pokrivene salonitnim pločama koje nisu nikako dobre za zdravlje. Okoliš oko baraka je zarastao i stvorilo se razno raslinje i visoka trava iz koje svašta izlazi. Neposredni susjedi kojima su kuće na 10-ak metara od navedenih objekata s razlogom žive u strahu. 
Također napominje da su i kod dječjeg igrališta također primječeni čagljevi i lisice te smatra da nije primjereno da nešto tomu slično obitava u blizini dječjeg igrališta.  

Nakon kratke rasprave i provedenog glasovanja Vijeće jednoglasno donosi 

Z a k l ju č a k
o čišćenju zemljišta i objekata bivše vojarne na adresi Radnička cesta 302a na kč 4211/3, ko žitnjak i čišćenje niskog raslinja i trave uz dječje igralište na Radničkoj cesti na kč: 2569/3, 4211/5, 4211/2, 3199/1 ko Žitnjak.

Vijeće Mjesnog odbora Petruševec moli Vijeće Gradske četvrti Peščenica-Žitnjak da od nadležnih služba zatraži:
· čišćenje zemljišta i objekata bivše vojarne na adresi Radnička cesta 302a na k.č. 4211/3, k.o. žitnjak
·  čišćenje raslinja i trave uz dječje igralište na Radničkoj cesti na k.č: 2569/3, 4211/5, 4211/2, 3199/1 k.o. Žitnjak.


[bookmark: _GoBack]Predsjednik Vijeća, Kristijan Rašić upoznaje nazočne s zahtjevom građanina o označivanju parkirnog mjesta za invalide na parkiralištu koje se nalazi na uglu Radničke ceste  i 1. Petruševca.

Nakon kratke rasprave i provedenog glasovanja Vijeće jednoglasno donosi 

Z a k l ju č a k
o iscrtavanje 2 parkirna mjesta za invalide na parkiralištu.

Vijeće Mjesnog odbora Petruševec moli Vijeće Gradske četvrti Peščenica-Žitnjak da od nadležnih služba zatraži:
· označivanje parkirnog mjesta za invalide na parkiralištu koje se nalazi na uglu Radničke ceste  i 1. Petruševca
Predsjednik Vijeća, Kristijan Rašić  upoznaje nazočne sa zahtjevom grupe građana o prijedlogu postavljanja usporivača brzine kretanja motornih vozila.

Nakon kratke rasprave i provedenog glasovanja Vijeće jednoglasno donosi 

Z a k lj u č a k
o postavljanja usporivača prometa

Vijeće Mjesnog odbora Petruševec moli Vijeće Gradske četvrti Peščenica-Žitnjak da od nadležnih službi zatraži:
· postavljanje uspornika prometa u ulici I. Petruševec IV. odvojak 
· dopis građana u prilogu.


Predsjednik Vijeća, Kristijan Rašić upoznaje nazočne da je dobio par upita građana koji traže uklanjanje ili redovito održavanje živice na početku ulice 1. Petruševec, 5. odvojak koja se nalazi na k.č 3073/1 k.o Žitnjak kako bi se mogao odvijati nesmetan promet motornim vozilima, navedena živica također izlazi van ograde i do pola metra. Samim time otežava kretanje i pješacima. Zbog bržeg reagiranja nadležnih službi upit će biti poslan mailom.
	

Vijećnik Mile Komljenović napominje da je potrebno izvršit zamjenu pokidanih i dotrajalih sprava u dječjem parkiću u Novom Petruševcu.

Nakon kratke rasprave i provedenog glasovanja Vijeće jednoglasno donosi 

Zaključak,
u kojem taže da se izvrši nadzor zamjena dotrajalih i pokidanih dijelova sprava u dječjem parkiću u Novom Petruševcu. 

Vijeće Mjesnog odbora Petruševec moli Vijeće Gradske četvrti Peščenica-Žitnjak da uvrsti u Plan komunalnih potreba:
· zamjenu pokidanih i dotrajalih dijelova sprava u dječjem parkiću u Novom Petruševcu (zbog opasnosti ozljede djece)
Ad 5.) Izvješća, pitanja i prijedlozi.

Predsjednik Vijeća, Kristijan Rašić predlaže da se postavi oglasna ploča Mjesnog odbora ispred OŠ Žitnjak.
Nakon kratke rasprave i provedenog glasovanja Vijeće jednoglasno donosi 


Z a k lj u č a k
o postavljanju oglasne ploče ispred OŠ Žitnjak 

Vijeće Mjesnog odbora Petruševec moli Vijeće Gradske četvrti Peščenica-Žitnjak da od nadležnih službi zatraži:
· postavljenje oglasne ploče ispred OŠ Žitnjak uz nogostup na suprotnu stranu od spomenika

Vijećnik Mile Komljenović postavlja upit o izgradnji nadstrešnica na 2 novoizgrađene autobusne stanice. Stanica se koristi za prijevoz školske djece, stoga je opravdano traženje. Napominje kako će brzo započeti nova školska godina. Predlaže da se navedeno provede da jeseni.

Predsjednik Vijeća, Kristijan Rašić predlaže da se ukloni zeleni otok na adresi 1. Petruševec 3. odvojak. Građani u neposrednoj blizini zelenih otoka žale se na nesnosan smrad i traže uklanjanje navedenih kontejnera.

Vijećnica Kristina Topolovec predlaže da se ukloni zeleni otok na adresi 1. Petruševec 6. odvojak. Građani u neposrednoj blizini zelenih otoka žale se na nesnosan smrad, te da su vidjeli štakore i traže uklanjanje navedenih kontejnera.

Predsjednik Vijeća, Kristijan Rašić da se zeleni otok postavi na kod parkirališta na lokaciji 1. Petruševec kod Radničke ceste. Smatra da je lokacija primjerena te da bi se moglo postaviti i više kontejnera kako se ne bi brzo popunjavali, uz to bi trebalo postaviti i kontejner za tekstilni otpad.

Nakon kratke rasprave i provedenog glasovanja Vijeće jednoglasno donosi 

Z a k l j u č a k  
o izmještanju zelenog otoka                                                                                                                                  

                 Vijeće Mjesnog odbora Petruševec moli Vijeće Gradske četvrti Peščenica-Žitnjak da od nadležnih službi zatraži:

· izmicanje zelenog otoka u ulici I Petruševec III. odvojak i  u ulici I. Petruševec VI. odvojak na lokaciju I Petruševec kod Radničke ceste - parkiralište.
· potrebno dodati i kontejner za tekstilni otpad
· redovitije pražnjenje zelenih otoka 


Predsjednik Vijeća, Kristijan Rašić upoznaje nazočne da su građani pitali kada će dobiti nogostup uz kolnik u Novom Petruševcu od Radničke ceste. Prema saznanjima predsjednika isto je zatraženo u prethodnom mandatu.
Predsjednik Vijeća se obvezuje da će ispitati traženo.

Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 21.00 sat.

KLASA:026-02/21-02/887
URBROJ:251-06-11-1111-21-2
Zagreb, 03. srpnja 2021.

Zapisnik sastavio:
Kristijan Rašić	


Predsjednik
Vijeća Mjesnog odbora
Petruševec
_______________________
 Kristijan Rašić
